קלרה רילקה-וסטהוף

**קלרה רילקה-וסטהוף** (בגרמנית: **Clara Rilke Westhoff** ; 21 בנובמבר 1878 ברמן – 9 במרץ 1954 פישרהודה) הייתה פסלת וציירת גרמנייה שהתפרסמה בזכות פסלי דיוקן וציורים שיצרה. היא תרמה תרומה משמעותית לסצנת האומנות של תקופתה, במיוחד בזכות קשריה ההדוקים למושבת האומנים וורפסוודה. היא הייתה אשתו של המשורר והסופר ריינר מריה רילקה.

וסטהוף גדלה בברמן, בתם של הסוחר פרידריך וסטהוף (1840–1905) ואשתו יוהנה, לבית הרטונג (1856–1941). היו לה שני אחים, אחד מהם הוא הצייר הלמוט וסטהוף . בגיל שבע עשרה עברה וסטהוף למינכן, שם למדה ציור בבית הספר של פרידריך פהר  ולודוויג שמיד-רויטה . וקיבלה הכשרה בציור דיוקנאות, ציור עירום, וציורי נוף. בשנת 1898 החלה ללמוד רישום ומידול אצל המורה הנודע פריץ מקנסן בוורפסוודה, ממייסדי מושבת האומנים שם. בוורפסוודה התיידדה, בין היתר, עם האומנים אוטו מודרזון ומי שתהפוך לאשתו, פאולה מודרזון-בקר, והייתה אורחת קבועה באחוזת ברקנהוף המקומית של האומן היינריך פוגלר ואשתו מרתה . שם, בשנת 1900, פגשה את בעלה לעתיד ריינר מריה רילקה.

בשנת 1899 המשיכה וסטהוף את הכשרתה כפסלת אצל קרל ספנר  ומקס קלינגר בלייפציג, ובשנת 1900 באקדמיה ז'וליאן בפריז, שם עבדה גם אצל הפסל הנודע אוגוסט רודן.

ממוזער|ריינר מריה רילקה וקלרה רילקה-וסטהוף (1901)
ב-28 באפריל 1901 נישאה קלרה לריינר מריה רילקה בברמן. הזוג הצעיר עבר לכפר שכן לוורפסוודה, שם רכשו בית. ב-12 בדצמבר 1901 נולדה בתם רות.

בקיץ 1902 עבר רילקה לפריז כדי לכתוב מונוגרפיה על אוגוסט רודן. קלרה הצטרפה אליו זמן קצר לאחר מכן, ובתם נשארה אצל הסבים. בחורף 1903 שהו השניים ברומא, אך לאחר מכן חזרה קלרה לבתה בברמן. הנישואים התפרקו, אך בין השניים נמשכה מערכת יחסים ידידותית.

עוד לפני פרידתה מרילקה, גילתה קלרה עניין בשאלות דתיות, מה שהוביל בסופו של דבר להצטרפותה לתנועת "המדע הנוצרי".

[ממוזער|"קפה רילקה" בבניין המגורים לשעבר ב[פישרהודה]]
בשנת 1919 עברה וסטהוף עם בתה לפישרהודה, ושם חיה עד מותה.

בעלה ריקלה מימן את בניית בית המגורים והסטודיו שלה שם, ואף חיבר כתובת לבית. במבנה זה פועל כיום "הקפה שבבית רילקה".
ממוזער|קלרה רילקה-וסטהוף (בסביבות 1930)
קלרה וסטהוף יצרה, בין היתר, את פסל־הדיוקן של בעלה רילקה (1901, גבס), את פסל־הדיוקן של היינריך פוגלר (1902), ודיוקן של הסופרת ריקרדה הוך  (1912, ברונזה. הוך דרשה באותה תקופה מווסטהוף להציג את הפסל ללא ציון שמה, משום שסברה כי הוצגה בו כמבוגרת מדי.

בסביבות 1925 פנתה לציור, ומאז יצרה אוסף ציורים נרחב לא פחות מעבודות הפיסול שלה. בשנים 1927–1929 היא ואחיה הלמוט למדו אצל הצייר והמורה היהודי ארתור סגל בברלין. רק באמצע שנות ה־30 חזרה לעסוק בפיסול. בתקופה זו יצרה בעיקר דיוקנאות של חברים ומכרים, ובשנת 1936 פיסלה פסל־חזה של בעלה, שנפטר כבר עשר שנים קודם לכן. יצירה זו הייתה הצלחתה הציבורית הגדולה ביותר. הפסל הוצג בשנת 1937 במינכן, עותק אחד נרכש על ידי לשכת הקנצלר של הרייך, ושני על ידי הגלריה הלאומית של ברלין.

בתקופת הנאציונל-סוציאליזם השתתפה קלרה וסטהוף בתערוכות גדולות, בין היתר בבית ההארחה של ליגת הנשים הנאציונלית-סוציאליסטית בברלין. היא הייתה חברה בלשכת הרייך לאמנויות הפלסטיות .
[ממוזער|פסל־חזה מברונזה של [פאולה מודרזון-בקר|'''פאולה מודרסון-בקר''', שיצרה קלרה וסטהוף בשנת 1899, הוצב בשנת 2007 בפארק ואלנלגן בברמן , לציון 100 שנה למותה של מודרסון־בקר.]]
במרץ 1954, נפטרה קלרה וסטהוף בגיל 75 בבית החולים של הצלב האדום בברמן. היא נקברה בבית הקברות בפישרהודה.

רחובות על שמה נמצאים בעיר הולדתה ברמן, בוורפסוודה, ובעיר המחוז אוסטרהולץ-שארמבק .

## קישורים חיצוניים

* סרטון יוטיוב על חייה של קלרה רילקה-וסטהוף
* הסכת רדיו על חייה של קלרה רילקה-וסטהוף ברדיו WDR (גרמנית)
* תמונה של קרלה רילקה-וסטהוף עם חברתה פאולה מודרזון-בקר
* קלרה רילקה-וסטהוף באתר Find a Grave
* 

## הערות שוליים

קטגוריה:ציירים גרמנים
קטגוריה:פסלים גרמנים
קטגוריה:דפים עם תרגומים שלא נסקרו
קטגוריה:גרמנים שנולדו ב-1878
קטגוריה:ילידי 1878
קטגוריה:גרמנים שנפטרו ב-1954